Kontaveit ja Kanepi maailma edetabelis kohti käest ei andnud
Sama tegi ka vigastuse tõttu tänavusele hooajale juba joone alla tõmmanud Kaia Kanepi, kelle leiab jätkuvalt 60. tabelirealt. Kolmanda eestlannana on edetabelisse murdnud ka Elene Malõgina, kes tõusis 19 kohta ning asub nüüd 987. positsioonil.
Naiste edetabeli esikümne ainsa muudatusena tõusis tšehhitar Karolina Pliškova mööda ukrainlannast Elina Svitolinast. Edetabelit juhib jätkuvalt rumeenlanna Simona Halep, kellele järgnevad Caroline Wozniacki ning Angelique Kerber.
Meeste seas toimus edetabeli eesotsas samuti üks muudatus, kui äsja Shanghais võidutsenud Novak Djokovic tõusis teiseks, mööda vanameister Roger Federerist. Edetabelit juhib jätkuvalt hispaanlane Rafael Nadal.
Jürgen Zopp langes kolme koha võrra ning asub nüüd 133. positsioonil. Kenneth Raisma pudenes kahe koha võrra 723ndaks ning Vladimir Ivanov ühe koha võrra 784. kohale.